Of jy nou uitsien na ‘n heerlike vakansie weg van die huis af of gaan tuis bly, veiligheid moet altyd in gedagte gehou word – en vandag wil ons fokus op jou huis en hoe om dit nie so aanloklik vir inbrekers te maak nie (met of sonder jou daarin).
Loer bietjie na hierdie 5 elemente wat ‘n groot verskil aan jou en jou gesin se veiligheid (asook jou besittings) gaan maak.
Natuurlik wil jy hê iemand moet ‘n ogie oor jou besittings hou wanneer jy met vakansie gaan, en wie nou beter as die bure wat reg langs (of oorkant) jou bly? ‘n Huis wat lyk asof niemand tuis is nie is ‘n inbraak wat wag om te gebeur.
Ons sê nie jy mag nie duur meubels en dekor koop nie, maar moet asseblief nie vir die wêreld vertel wat jy als in jou huis het nie. Gooi weg die boks waarin jou nuwe TV (of watookal) was (en ons bedoel nie buite op die sypaadjie langs jou asblik nie), maak toe vensters se gordyne wat uitloer op die straat, en hou alle waardevolle artikels (soos juweliersware) in ‘n kluis.